วัตสัน ประเทศไทย มีวิธีการทำงานที่เรียกว่าอะไร
ก. One to One
ข. Semi-Channel
ค. Faster – Higher – Stronger
ง. Anywhere, Anytime
ข้อที่ถูกต้องคือ ค.  เนื่องจาก วัตสันเป็น International Company ที่ดำเนินธุรกิจในหลายประเทศ โดยบริษัทแม่มีวิสัยทัศน์ชัดเจน จึงทำให้แนวทางธุรกิจมีความชัดเจน และสิ่งที่วัตสันเน้นมากที่สุด คือ “Customer Centric” นอกจากภาพรวมดังกล่าวแล้ว วัตสัน ประเทศไทย ยังมีวิธีการทำงานที่เรียกว่า “Faster – Higher – Stronger”

Faster หมายความว่า ในสภาพแวดล้อมในปัจจุบัน วัตสันต้องก้าวไปข้างหน้าให้เร็วกว่าในทุกๆ ด้านที่สามารถทำได้ ไม่ว่าจะเป็นการก้าวให้ทันผู้บริโภค และก้าวให้เร็วกว่าคู่แข่งทุกแง่มุม ทั้งการนำเสนอสินค้าและการให้บริการ การเข้าถึงผู้บริโภค รวมถึงการปรับตัวให้ทันต่อ Customer Journey ที่เปลี่ยนไปจากสมัยก่อน ผู้บริโภคเห็นโฆษณาตามสื่อ จากนั้นไปที่ร้านเพื่อซื้อสินค้า แต่ปัจจุบันเส้นทางการตัดสินใจซื้อสลับซับซ้อนขึ้น ผู้บริโภคอาจไปดูสินค้าที่ร้านก่อน แล้วกลับมาหาข้อมูลทางออนไลน์ หรือถามเพื่อน แล้วถึงตัดสินใจซื้อ

Higher คือ การทำให้ได้มากกว่าสิ่งที่ลูกค้าคาดหวัง เพราะถ้าลูกค้าพึงพอใจ จะย้อนกลับมาที่ธุรกิจของวัตสัน ทั้งในด้านความยั่งยืน และด้าน Loyalty ที่ลูกค้ามีให้

Stronger เน้นการสร้างแบรนด์ เพราะเป็นสิ่งที่สร้างความแตกต่างให้กับวัตสัน และถึงแม้วันนี้จะเป็นแบรนด์แข็งแกร่งแล้ว ก็ยิ่งต้องทำให้แข็งแกร่งขึ้นไปอีก เพื่อก้าวไปสู่วันข้างหน้า ท่ามกลางสภาพแวดล้อมที่เปลี่ยนแปลงรวดเร็ว